***58. SJEDNICA***

Dana 29.1.2021. godine održana je 58. sjednica Skupštine društva sa sljedećim DNEVNIM REDOM:

**1.** **Verifikacija zapisnika s 57. sjednice Skupštine društva održane dana 29.12.2020.**

**• ODLUKA**

*Verificira se zapisnik s 57. sjednice Skupštine društva održane dana 29.12.2020. godine.*

**2. Kapitalna potpora trgovačkom društvu Komunalac d.o.o.**

**• ODLUKA**

*Skupština društva daje prijedlog da trgovačko društvo Komunalac d.o.o. uputi gradonačelniku grada Samobora zahtjev za isplatu kapitalne potpore u cjelokupnom iznosu.*

**3. Prijedlog za povećanje investicijskog ulaganja za izgradnju infrastrukture u sklopu Centra za gospodarenje otpadom**

**• ODLUKA**

*Prihvaća se Prijedlog za povećanje investicijskog ulaganja za izgradnju infrastrukture u sklopu Centra za gospodarenje otpadom.*

**4. Izvješće o radu Nadzornog odbora trgovačkog društva Komunalac d.o.o. za 2020. godinu**

**• ODLUKA**

*Prihvaća se Izvješće o radu Nadzornog odbora trgovačkog društva Komunalac d.o.o. za 2020. godinu.*

**5. Razno.**

**a) Prijedlog za otpis nenaplativih potraživanja**

Nazočnima se predaju materijali za predmetnu točku dnevnog reda.

Direktor pojašnjava da je riječ o nenaplativim potraživanjima za odvoz komunalnog otpada iz stambenih prostora, odvoz komunalnog otpada iz poslovnih prostora i za parkirališne karte u iznosu od 297.461,51 kn. Predlaže otpis nenaplativih potraživanja od pravnih i fizičkih osoba koje su brisane iz evidencije obrtnog registra i registra pravnih subjekata, preminuli bez nasljednika, odnosno za koje nije poznat osobni identifikacijski broj niti postoji bilo kakva mogućnost za naplatu potraživanja.

*Skupština društva, zamjenik gradonačelnika Željko Stanec prihvaća informaciju pod ovom točkom dnevnog reda.*

**b) Odjel za obavljanje dimnjačarskih poslova**

Direktor daje informaciju nazočnima da su zaposlena dva pomoćna radnika u Odjel za obavljanje dimnjačarskih poslova te najavljuje i zapošljavanje dva školovana dimnjačara koji mogu pristupiti polaganju majstorskog ispita.

*Skupština društva, zamjenik gradonačelnika Željko Stanec prima na znanje informaciju pod ovom točkom dnevnog reda.*

**c) Dodatak 1. Ugovora o preuzimanju i obradi biorazgradivog otpada**

Direktor daje informaciju da je dana 30.12.2020. godine sklopljen Dodatak 1. Ugovora o preuzimanju i obradi biorazgradivog otpada s Gradskim komunalnim poduzećem KOMUNALAC d.o.o. iz Koprivnice, a kojim je utvrđena smanjena cijena od 180,00 kn po toni otpada. Ugovor je potpisan na rok od 10 godina, a primjenjuje se od 1.1.2021. godine.

*Skupština društva, zamjenik gradonačelnika Željko Stanec prima na znanje informaciju pod ovom točkom dnevnog reda.*